cyanic-selkie/wikianc huggingface dataset:
Tolvtallsvisa
Teksten
1.En vise vil vi sjunge om nogle skriftens tall og det med munn og tunge som I nu høre skal. Dens kraft og innehold hva den har inn at være den går fra ett til tolv.
2.En Gud allting regjerer, en tro, et salig håp, en Jesu frelser kjære, et livsens ord, en dåp. En himmel med behag, en sol verden opplyser, et siste dommedag.
6.Fem ere de mosebøker, fem sinde mennesker har, fem ere lærestykker, fem Kristi vunder var. Fem brød, fem tusen mann, fem jomfruer de kloke fem dårlige på stand.
7.Seks stenkar ut i Kana, seks arbeidsdager vi har, seks dager de sankede manna, seks timer mørket var. Seks alen Goliat sterk, seks dage Gud han skapte seks gjernings store verk.
8.Syv ord monne Jesus tale, syv bønner i Fader Vår syv dager i uker alle, syv verdens undere stor. Syv fulle aks opprandt, syv år de templet bygde syv nybast Samson bandt.
9.Åtte sjele Gud priste i Noas ark på vann åtte saligheter visste Kristus vår frelser sann For oss stor smerte bar, åtte dager av alder, da han omskåret var.
10.Ni slet Jesum med stor møye ropte høyt så jammerlig ni slet Jesum også døde, oppga ånden ynkelig. Ni ting priser Sirak, ni hundre år Adam levde ni spedalske uten takk.
11.Ti plager Gud utsendte over Farao med skjel, ti spedalske bleve renset av Kristus Guds sønn selv. Og straks helbredet gjort, ti jomfruer omtales, ti ere de Guds bud i ord.
12.Elleve i urtegården forlot deres Frelsere, elleve satt ved bordet da Jesus lot seg se. Efter han oppstanden var elleve bestandig bleve og om Kristus bar.
13.Tolv vare de små profeter, tolv Israels stammer var, tolv vare Jesus apostler, tolv måneder i hvert år. Tolv tusen beseglede, tolv ere dagens timer, tolv Jerusalems porter var.
Radiicypridina
Radiicypridina er en sannsynligvis utdødd slekt i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Slekten har foreløpig ikke nærmere klassifiserte arter.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Mesoleberis
Mesoleberis er en sannsynligvis utdødd slekt i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Slekten ble fastslått ved typefunn fra perioden Øvre kritt i Nederland
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Martin Sheen
Ramón Antonio Gerardo Estévez (født 3. august 1940), profesjonelt kjent som Martin Sheen, er en amerikansk skuespiller.
Bakgrunn
Martin Sheen - det kunstnernavn han er kjent under - er sønn av en galicisk far og en irsk mor, begge var innvandrere, fra hvert sitt katolske land, og han fikk en pregende katolsk oppdragelse. Faren var fabrikkarbeider og maskininspektør.
Sheen ble i ung alder fascinert av skuespillerkunsten, men faren ville ikke han skulle gå i den retningen. Til tross for farens motstand lånte han penger fra en katolsk prest og flyttet til New York City tidlig i 20-årsalderen, i håp om å bli skuespiller.
New York City - teater, film, sosial rettferdighet, aktivisme
Det var i New York at han møtte den katolske sosialaktivisten Dorothy Day. Han arbeidet med henne i hennes Catholic Worker Movement og ble opptatt av sosial rettferdighet og skulle en gang langt senere spille rollen som Peter Maurin, medgrunnlegger av Catholic Worker Movement, i filmen Entertaining Angels: The Dorothy Day Story. Sheen strøk med vilje på sin opptakseksamen til University of Dayton for å kunne gå skuespilleriets vei.
Ettersom han ved begynnelsen av sin karriere slet mot rasefordommer, tok han som kunstnernavn Martin Sheen, mens broren hans beholdt etternavnet Estévez. Sheen-navnet tok han fra den amerikanske erkebiskop Fulton John Sheen. Han var biskop av Rochester i delstaten New York og var en av de første og best kjente fjernsynspredikantene i USA. Han har aldri offisielt skiftet navn, og på førerkortet står hans fødenavn. Han har dog alltid med seg en legitimasjon fra det amerikanske skuespillerforbundet med sitt skuespillernavn.
Sheen ble politisk aktiv og protesterte i 1980-årene blant mot militære planer og atomanlegg under Ronald Reagans administrasjon. Senere var han også motstander av Irakkrigen i 2003. Hans offentlige kritikk av president George W. Bush fanget ekstra oppmerksomhet fordi han til samme tid var blitt populær i rollen som president Josiah Bartlet i fjernsynsserien The West Wing. Dessuten ble han engasjert i arbeidet for miljøet og for Sea Shepherd Conservation Society. Den 18. oktober 2014 ble det kjent at Sea Shepherds flåte ble utvidet med et seilskip som fikk navnet Martin Sheen. I 2008 mottok han Laetare-medaljen for sitt humanitære engasjement. Han har også engasjert seg for den tyske statsborger Jens Söring som havnet i fengsel i 1990 for dobbeltmord. Sheen er overbevist om hans uskyld.
Sheen og hans kone, skuespillerinnen Janet Templeton, har fire barn sammen, hvorav alle er skuespillere: Charlie Sheen, Emilio Estévez, Rámon Estévez jr. og Renée Estévez. I tillegg er han også bror av skuespilleren Joe Estévez.
Sheen har arbeidet med et bredt spekter av filmregissører, som Richard Attenborough, Francis Ford Coppola, Terrence Malick, David Cronenberg, Mike Nichols, Martin Scorsese, Steven Spielberg og Oliver Stone.
Ring Idrettslag
Fotballaget spiller sine hjemmekamper på Ring idrettsplass med gule og svarte drakter, mens håndballaget spiller sine hjemmekamper i Brøttumhallen i Brøttum. Klubben har også en lysløype på Ring og en fotballplass som heter Purksvea.
I 2004 ble klubben tildelt prisen «Klubb-NM» av langrennskomiteen i Norges Skiforbund, sammen med Burfjord Idrettslag og Molde og Omegn Idrettsforening, som bevis på at «klubben driver seriøst og godt på mange plan».
Carl Bernhard Rosenberg
Carl Bernhard Rosenberg (født 7. august 1874 i Øvre Eiker, død 3. august 1945 i Oslo) var kjøpmann, foreningsmann og lokalpolitiker. Rosenberg overtok i 1896 forretningen til Olaus Michelsen i Brugata 24 under navnet O. Michelsens Eftfl.. Forretningen var kjent som «Michelsen ved Brua». Rosenberg drev forretning her fram til omkring 1940, da området ble omregulert.
Rosenberg var som sin forgjenger aktiv i Oslo kjøpmannsforening og formann der fra 1914-1920. Fra 1921 fram til sin død var han formann i Norges kjøpmannsforbund. Han var medlem av styret i Ny Jord, Norges Varemesse og Norsk Arbeid. I tillegg var han styreformann i Kjøbmandsbanken, Norske Kjøbmænds Forsikringsselskap og Norske Merkantile Forsikringsselskap.
Rosenberg var medlem av Oslo bystyre og formannskap 1914-1928. Ved Stortingsvalget i 1921 stilte han som kandidat for Høyre og Frisinnede Venstre.
Rosenberg ble for sin innsats hedret med ridder av Dannebrogsordenen, ridder 1. kl. av Vasaordenen, Sveriges Köpmannaförbunds hederstecken i gull med diplom og Oslo Kjøbmannsforenings hedersmerke i gull.
Rangkrone
Rangkrone er et verdighetstegn, som kan brukes på hodet, eller en grafisk utformet figur med eller uten symbolisering av noen bestemt sosial verdighet. Også pave-, keiser- og kongekrone kan kalles rangkrone, men det er vanligere å bruke «rangkrone» om en krone som betegner en verdighet rangert lavere enn monark og lignende.
Betegnelsen åpen krone blir brukt på samme figur som rangkrone, når denne er en krone uten bøyler.
Opprinnelse
Fra den europeiske antikken og mange kulturer rundt om i verden kjennes forskjellige typer verdighetstegn til å bære på hodet, så som kranser av planter og kvister, bånd, snorer, tøy- eller metallringer, turbaner, luer, hatter og lignende. Vi kan snakke om verdighetstegn når formålet med slik hodepynt er å markere en bestemt samfunnsmessig, religiøs eller lignende posisjon.
Også kroner kan være av mange slag, men denne betegnelsen brukes fortrinnsvis når hodepynten består av en metallring med oppstikkende elementer som spisser, tårn, blader og/eller bøyler.
Adelskroner og lignende
Med rangkroner menes idag ofte de spesielle typer kroner som er brukt av adelige eller tilsvarende rangerte personer. Rangkrone kan være brukt under monarkers kroninger (i nyere tid bare i England), men mer vanlig er som grafiske figurer på gjenstander, dokumenter, over navnebokstaver (monogram) og i våpenskjold.
Utforming
Rangkroner er vanligvis satt sammen av nederst en kronring, med eller uten edelstener, og fra denne kronringen kommer opp tre eller flere spisser, blader, perler eller lignende. Rangkroner er normalt gullfarget, edelstenene kan være i farger og perlene hvite. For fyrster og andre i de øverste rangklasser, finnes kronetyper med bøyler som går opp fra kronringens blader, er bøyde innover og samlet i et toppunkt med en «globe», perle eller lignende.
Kronringen kan være besatt med juveler og bladene formet som blad fra jordbærplanten eller kløverblad. Det kan være spisser med perler på toppen i stedet for bladene eller mellom bladene. Noen rangkroner er formet som kronring med store perler oppe på kronringen.
I de fysiske rangkronene, til å ha på hodet, er det normalt en skinn- eller tøyring på nederste kant av kronringen, nærmest hodet. Inne i kronringen, og noe opp fra den, er det en pull eller hatt som kan være i fargene purpur, rødt eller blått.
I de forskjellige landene brukes noe forskjellige utforminger av kronene for de enkelte kategorier kongelige og adelige personer. I monarkier har oftest monark og ektefelle kongekroner med bøyler, andre kongelige kan f.eks. ha færre bøyler eller bare spisser som i den norske og svenske kronprinskronen. Rangkroner med varierende antall blader fra kronringen, brukes av adelige med titler som hertug, greve (f.eks. Wedel Jarlsberg), markgreve («marki»), friherre og baron (f.eks. Ludvig Holberg), samt av adelige uten tittel (f.eks. Tordenskiold).
Moderne utformede modeller for rangkronene til den tidligere dansk-norske adelen og folk med tilsvarende rang:
Rangkroner brukt av andre
I Norge har rangkroner også vært brukt av personer som ikke er adelige. Særlig fra 1700-tallet finner vi en del eksempler på monogrammer på drikkeglass, metallgjenstander og i segl der embetsmenn, byborgere som handelsfolk og håndverkere, dessuten noen bondelensmenn og andre bønder har rangkroner over monogrammene sine. På Grunnloven av 17. mai 1814 er det personlige segl som viser eierens monogram under rangkrone for bl.a. bonde Christopher Borgersen Hoen, bonde Syvert Amundsen Eeg, skipper og underoffiser Peder Johnsen og kvartermester Petter Johnsen Ertzgaard.
I noen norske kommunevåpen finnes åpne kroner av type som i utforming ligner rangkroner (dvs uten bøyler), men som symboliserer konger fra middelalderen, f.eks. Hordalands og Vestfolds fylkesvåpen samt Hol kommune. Noen norske slektsvåpen har lignende kronefigurer, så som Broch, Caspary, Hagerup og Ruge.
Rangkroner ses også i segl fra håndverkerlaug, f.eks. bakerlaugene i Bergen, Oslo (Christiania) og Trondheim som iallfall fra 1600-tallet har en krone plassert på toppen av en kringle. Tilsvarende segl kjennes fra Danmark og Sverige. En egen type rangkroner er de såkalte murkroner, skipskroner, palisadekroner, vingekroner med flere som brukes på våpenskjold for å markere at de er for byer, andre kommuner, institusjoner, avdelinger i sjø- eller luftforsvaret m.m.
Fra Sør-Europa under antikken kjennes mynter og andre avbildninger av hoder til konger og keisere med en pannering som det stikker trekantede spisser opp fra. Denne kronetypen symboliserer solstråler («sol invictus») og skal vise monarkens høye status, kraft og makt.
Litteratur
Utenlandsk
Koruna (heraldika) Crown (heraldry) Corona (heráldica) Corona (araldica) כתר (סמל) Rangkorona Kroon (heraldiek) クラウン (紋章学) Korona rangowa Coroa (heráldica) Геральдическая корона Arvokruunu Rangkrona Корона в геральдиці
Kiwira
Kiwira er en elv sørvest i Tanzania. Den renner gjennom regionen Mbeya.
The Gentleman from Indiana
The Gentleman from Indiana er en amerikansk stumfilm fra 1915, regissert av Frank Lloyd.
Handling
Etter å ha gjort seg ferdig ved universitetet, begynner John Harkles i politikken i Indiana. Han kjøper avisen Plattville Herald, og bruker den til å avsløre forskjellige ulovlige aktiviteter. Han forsøker å bli kvitt alle gangstere og korrupte tjenestemenn i fylket hans. Men en kveld blir han hardt slått ned, og etterlatt for død av en gjeng menn. I troen på at Harkles har blitt myrdet, planlegger noen å hevne hans død, men identiteten til gjerningsmennene er fremdeles usikker.
Bevisene peker etter hvert mot White Caps, en gjeng kjeltringer alliert med Rodney McCune - en beryktet lokalpolitiker som er motstander av John Harkles til et kommende valg til kongressen. Men Harkles havner ved et akuttmottak på sykehus, hvor han kommer seg. Men kjæresten hans, Helen Sherwood, overtar ansvaret for avisen.
Ferchar I av Dalriada
Han var sønn av Connad Cerr. Han ble selv etterfulgt av Dunchad og Conall II, som styrte landet sammen.
Nederland under EM i friidrett 1982
Nederland deltok med 9 utøvere under EM i friidrett 1982 som ble arrangert 6.–12. september 1982 i Athen. Nederland tok en medalje under mesterskapet.
Kipoke
Kipoke er en elv i det sørvestlige Tanzania. Den renner gjennom regionen Mbeya.
1. serierunde i Premier League 2018/19
1. runde i Premier League 2018/19 startet med –  fredag 10. august 2018, hoveddelen av kampene ble spilt lørdag 11. august mens runden ble avsluttet med –  søndag 12. august
Kampfakta
'''Fredag 10. august''' <div id="Manchester United v Mjøndalen"> '''Lørdag 11. august '''Søndag 12. august'''
A Gentleman of Leisure
A Gentleman of Leisure er en amerikansk stumfilm fra 1915, regissert av George Melford.
Bogsnes
Bogsnes er en gård og grunnkrets ved tettstedet Husnes i Kvinnherad kommune.
Navnet
Navnet har hatt flere skrivemåter; Bossnes (1563), Bøgenes (1610), Bogsnes (1612), Boxnes (1612), Bogsnæs (1723). Senere er også brukt Boksnes, Boxnes og nå Bogsnes. Den siste delen av navnet kommer av den store halvøyen (neset) der gården ligger på eidet. Første del av navnet kommet av gammelnorsk bugr = bøyning (genitiv: bugs) som ofte blir brukt i stednavn der en bukt blir laget av en bøyning av strandlinjen. Navnet betyr derved "neset på eller ved bøyningen", da strandlinjen lager en stor innbøyning som avsluttes i Bogsnesvågen på østsiden av halvøyen.
Sykling under Middelhavslekene 1963
Sykling under Middelhavslekene 1963. Sykling var en av flere sporter i de tredje Middelhavslekene som ble arrangert i Napoli i Italia i perioden 21. til 29. september 1963. Det var tredje gangen som sykling var med på programmet for Middelhavslekene. Det ble konkurrert i sju øvelser i sykling, kun for menn, fem øvelser i bane- og to i landeveissykling. Italia ble beste nasjon med fem gullmedaljer foran Frankrike med to.
Kåre Rønning
Kåre Rønning (1929–1990) var en norsk bonde og politiker (Sp) fra Rana i Nordland. Han ble innvalgt på Stortinget fra Nordland i 1973 og satt på Tinget i to perioder. Han var vararepresentant i perioden 1969–1973.
Han arbeidet også som reisesekretær for Senterpartiet i Nord-Norge 1960-61, var leder i Nordland bondelag 1959-1960 og styreformann for Rana-meieriet 1964-1973. Han hadde også andre verv i partiet og landbrukssamvirket.
Mangfold i ledelse
Mangfold i ledelse er et program i regi av KS (Kommunesektorens interesse-og arbeidsgiverorganisasjon) for å inspirere og kvalifisere personer med innvandrerbakgrunn til å ta lederjobber.
Programmet er utformet som et kandidatnettverk der ca. 30 personer fra 20 kommuner deltar i fire samlinger over ett år. Hver samling varer to dager.
Liv Thorsen
Liv Thorsen (1935–2021) var en norsk skuespiller fra Porsgrunn som gjorde seg bemerket både på teater, film og TV. For det brede publikum er hun kjent som Elna i komiserien Mot i brøstet på TV2 i 1990-årene, men den største delen av karrieren var ved teaterscenen i så ulike roller som Mor Åse i Peer Gynt, Nille i Erasmus Montanus og Stabbursmusa i Hakkebakkeskogen. Hun var ved Nationaltheatret fra 1959 til hun gikk av med pensjon i 1998.
Teaterkarriere
Thorsen scenedebuterte på Det norske teatret i 1959, med tittelrollen i Lars Bergs første skuespill Maria, til strålende kritikker fra et samlet norsk kritikerkorps. Samme høst ble hun elev ved Nationaltheatret, hvor hun fikk engasjement i 1960. Hun utmerket seg i en rekke roller, som Hedvig i Vildanden, Kaja i Byggmester Solness og Laura i Glassmenasjeriet. Fra 1969–1974 var hun med i teatrets oppsøkende virksomhet drevet som gruppearbeid, som Svartkatten, teaterstykke og LP, og Pendlerne, et dokumentar- og besøksteater.
Hun medvirket i til sammen rundt 100 oppsetninger ved Nationaltheatret, blant annet Don Juan (1990), Pygmalion (1992), Onkel Vanja (1994) og Stort og smått (1998) – hennes siste opptreden ved teatret.
Sammen med Espen Skjønberg, Nils Ole Oftebro, Lars Andreas Larsen, Sverre Anker Ousdal og Anne Marit Jacobsen etablerte hun Torshovteatret i 1977, en skuespiller- og allmannastyrt scene under Nationaltheatret.
Film- og TV-karriere
Thorsen filmdebuterte i filmen Ut av mørket (1958) og hadde senere mindre og større roller i filmer som Anja Breiens Voldtekt (1971), Sønner av Norge kjøper bil (1962), Alle tiders kupp (1964), Karjolsteinen (1977) og For dagene er onde (1991).
På TV medvirket hun blant annet i Fjernsynsteatrets To akter for fem kvinner (1976) og i krimserier som SK 917 har nettopp landet (1984) og Dødelig kjemi (1992). Mest kjent er rollen som Elna i komiserien Mot i brøstet på 1990-tallet. Hun hadde ikke en fast rolle i serien, men flerfoldige gjesteopptredener som moren til Nils i alle de årene serien gikk.
Francesco Condulmer
Francesco Condulmer (død 30. oktober 1453) var en katolsk kardinal, biskop og latinsk patriark av Konstantinopel. Han ble kreert til kardinal den 19. september 1431 av sin onkel, pave Eugenius IV, med San Clemente som tittelkirke.
Anne-Lise Steinbach
Anne-Lise Steinbach (født 1935) er en norsk Televerket-funksjonær og politiker (Ap) fra Bø i Vesterålen. Hun var stortingsrepresentant fra Nordland i to perioder fra 1973 til 1981.
Steinbach tok rikstelefoneksamen i 1953, og arbeidet i Televerket/Telenor fra 1953 til 1996, lengst som rikstelefonassistent og ekspeditør i Bø 1957-1969 og som avdelingsleder ved Leknes teleområdes katalogavdeling i Bø 1982-1992.
Hun har hatt verv i partiet, i kommunepolitikken, i Avholdsfolkets landsnemnd og i fagforeningen Kvinnelig telegraf- og telefonfunksjonærers landsforening. Hun satt i diverse styrer, blant annet som første kvinnelige medlem av hovedstyret for Statens fiskarbank 1976-1980.
Montrose FC
Montrose Football Club er en semiprofesjonell, skotsk fotballklubb som holder til i Montrose, Angus. Klubben ble grunnlagt i 1879 av en mann ved navn Havey Price og bruker Links Park som hjemmebane. Links Park har en tilskuerkapasitet på 3 292. Sesongen 2011/12 spiller Montrose i skotsk 3. divisjon (nivå 4).
Historie
Montrose FC ble stiftet i 1879. Klubben ble medlem av den skotske fotballigaen i 1923, sammen med nabolaget Brechin City, i den da nyetablerte Scottish Third Division (nivå 3), og ble i sin første sesong 1923/24 nummer fire i divisjonen.
The Garden of Lies
The Garden of Lies er en amerikansk stumfilm fra 1915.
Handling
Eleanor Mannering, en amerikansk kvinne som bor i utlandet hjemme hos hennes kusine, Jessica Mannering, velger prins Carl av Noyodna blant hennes titulerte friere - og gifter seg med ham. Rett etter at de starter på bryllupsreisen havner de i en trafikk-ulykke, og Eleanor blir skadet. Baron Von Steinberck, statsminister i Noyodna, ankommer Jessica Mannerings hjem like etter at prinsen og prinsessen hadde reist fra området. Han har en melding til prins Carl, som ber ham om å vende tilbake til hovedstaden sin med en gang - fordi faren hans, monarken, ligger for døden.
Prinsen reiser straks til Noyodna, etter å ha plassert sin nye kone hos Dr. McKenzie og Von Aldorz. Prinsesse Eleanor, hjemme hos Jessica, utvikler afasi og husker ikke noe som har skjedd før ulykken. Men i delirium kommer hukommelsen delvis tilbake. Hun etterlyser ektemannen sin, selv om det blir åpenbart at hun har glemt både utseendet og personligheten hans. Dr. McKenzie og Von Aldorz bestemmer seg får å finne en mann som kan stille opp ved sykesengen hennes, og utgi seg for å være ektemannen hennes. Mallory, en eventyr-elsker og en våghals, blir valgt ut til å presentere seg som den falske prinsen.
Men Eleanor forelsker seg i ham ved umiddelbart, og han i henne. Hun tror at han er, som hun har blitt fortalt, hennes ektemann. Men den virkelige prinsen kommer uventet tilbake, og oppdager sin kone i armene til Mallory. Det viser seg at faren til Carl nylig har dødd, og Carl er nå konge. Prinsessen blir båret av Steinberck, til et øde slott. Mallory kommer inn i slottet, etterfulgt av prinsen. Steinberck skader Mallory, og dreper prins Carl.
Independence kullkraftverk
Independence kullkraftverk er et kombinert oljekraftverk og gasskraftverk utenfor Newark i delstaten Arkansas i USA. Det har en installert produksjonskapasitet på 1600 MW, fordelt på 2 turbiner. Dette er et delstatens største kraftverk målt etter effekt. Anlegget ble påbegynt omkring 1999 og stod ferdig i 2007. Brenselkilden er høyverdig kull fra Wyoming.
Anleggets største eier er energi-kooperativet Arkansas Electric. Totale CO2-utslipp fra anlegget i 2006 var 12,4851 mill. tonn.
Island County
Island County er et fylke i den amerikanske delstaten Washington. Det ligger i de nordvestlige delene av staten og det grenser mot Skagit County i nordøst, Snohomish County i øst, Kitsap County i sørvest, Jefferson County i vest og mot San Juan County i nordvest.
Siri Gloppen
Siri Gloppen (født 30. mars 1964) er en norsk statsviter. Hun er professor ved Institutt for politikk og forvaltning, Universitetet i Bergen, forsker ved Chr. Michelsens Institutt og leder for Center on Law and Social Transformation. Hun har vært styremedlem i Raftostiftelsen siden 2002 og var i 2010-2011 leder for Raftopriskomitéen. Hun er også tilkyttet Centre for Policy Research i New Delhi. Gloppen var tidligere forskningskoordinator ved PluriCourts, Universitetet i Oslo og faglig leder for Bergen Summer Research School on Global Development Challenges (BSRS) 2014. Hun var tidligere ansatt ved Institutt for sammenliknende politikk. I 2021 ble hun valgt til prodekan for forskning ved Det samfunnsvitenskapelige fakultet.
Utdanning
Gloppen er fra Stavanger der hun var elev ved Stavanger katedralskole. . Hun ble utdannet cand.polit. i statsvitenskap ved Universitetet i Bergen i 1993, med fagene sammenlignende politikk, samfunnsøkonomi og filosofi. Hovedfagsoppgaven i den statsvitenskapelige spesialiteten sammenlignende politikk omhandlet Constitutional options for a democratic South Africa. Gloppen ble dr.polit. i statsvitenskap i 2001 ved Universitetet i Bergen på avhandlingen ''South African constitutionalism 1994-2000. The difficult balancing act of the Constitutional Court''.
Forskningsvirksomhet
Gloppen har i sin forskning særlig studert rettens og domstolenes sosiale og politiske funksjon. Dette omfatter studier av hvordan rettsmobilisering brukes for å fremme ulike interesser - blant annet retten til helse, seksuelle og reproduktive rettigheter (f.eks knyttet til abort og homofilt samliv), urfolks rett til jord og naturressurser; og rettigheter knyttet til miljøet og beskyttelse mot klimaendringer. Hun har også forsket på konstitusjonsutvikling, menneskerettigheter,  domstolenes rettskapende virksomhet, juridisk uavhengighet, rettsoppgjør, sannhetskommisjoner og forsoningsprosesser, demokratisering og valgprosesser, bistandspolitikk, sosialt medborgerskap og skatt.
Hun har ledet flere internasjonale forskningsprosjekter som har analysert rettsapparatets rolle og konsekvenser av rettsmobilisering på tvers av regioner, med særlig fokus på latinamerikanske og afrikanske land, men også India, Europa og USA. Hennes primære empiriske nedslagsfelt er det østlige og sørlige Afrika, særlig Sør-Afrika, Malawi og Uganda, i tillegg til Norge. Hun har også arbeidet med politisk teori i og særlig spørsmål knyttet til sosial rettferdighet, demokrati og rettsstat.
Det akademiske året 2005–2006 var Gloppen gjesteforsker ved menneskerettighetsprogrammet ved Harvard Law School og høsten 2014 ved Harvard University FxB Center on Health and Human Rights ved Harvard T.H. Chan School of Public Health. I 2010 - 2011 var hun medlem av American Political Science Association (APSA ) President’s Task Force  for Participation; economic security and social justice in a volatile world.
Giovanni Vitelleschi
Giovanni Vitelleschi (født i Corneto Tarquinia, død/drept 2. april 1440, antagelig i Roma) var en av Den katolske kirkes kardinaler. Han var erkebiskop av Firenze.
Han fikk en humanistisk oppdragelse, og ble i 1431 biskop Recanati. Få år etter var han blitt titulærpatriark av Alexandria, og erkebiskop av Firenze. Men stor grunsomhet opptrådte han der som condottiere og potentat, og la for dagen karaktertrekk som vanskelig lot seg forene med et religiøst liv.
Han ble kreert til kardinal den 9. august 1437 av sin onkel pave Eugenius IV, med San Lorenzo in Lucina som tittelkirke. Det synes som det var hans innsats ved en beleiring av Bologna på pavens oppdrag som utløste kardinalsutnevnelsen.
I 1439 erobret han Foligno. Den 19. mars 1440 ble han arrestert av sine fiender, angivelig fordi han skulle ha planlagt å styrte paven. Han ble bragt til Engelsborgen i Roma og formodentlig drept der.
Rio Ave FC
Rio Ave Futebol Clube er en portugisisk fotballklubb fra byen Vila do Conde i regionen Norte. Klubben ble grunnlagt i 1939 og lagets draktfarger er hvite med grønne vertikale striper, mens bortedraktene er røde med hvit underdel. Rio Ave FC spiller sine hjemmekamper på Estádio dos Arcos.
Historie
Rio Ave ble grunnlagt i 1939 og fikk raskt kallenavnet Rio Grande etter elven Ave som renner igjennom regionen. Klubbens storhetsperiode kom på 1980-tallet, da Rio Ave endte på en femteplass i den øverste divisjonen i 1981/1982-sesongen. I 1984 spilte klubben seg frem til finalen det portugisiske cupmesterskapet Taça de Portugal, hvor de tapte 4–1 for FC Porto.
Vivestad
Vivestad er ei bygd og et sogn i Tønsberg kommune i Vestfold og Telemark. Bygda hadde omtrent 400 innbyggere i august 2016, og ligger 30 km nord for Tønsberg sentrum og 10 km sør for Hof langs fylkesvei 312 (Vivestadlinna).
Rio Ave FC
Historie
Utover 1990-tallet befant klubben seg hovedsakelig på nivå to (Liga de Honra), og har i det neste tiåret vekslet med å spille i de to øverste divisjonene.
Spillerstall
Oppdatert 15. april 2023.
Vivestad
I Vivestad ligger fotballbanen Kjærsmyra og Bygdehuset Sagatun som blant annet benyttes av et aktivt idrettslag og ungdomslag.
I august hvert år arrangerer lagene i Vivestad et høstmarked. Vivestad Høstmarked blir hvert år besøkt av rundt 6500 mennesker. Myrafestivalen blir også arrangert i Vivestad i mai hvert år.
Landskapet domineres av skogkledde åser vekslende med nord-sørgående daldrag med marin leire i dalfyllingene. Berggrunnen består hovedsakelig av Oslofeltets dagbergarter. Næringslivet i Vivestad domineres av jord- og skogbruk. I perioden 2001-2010 har Vivestad hatt en folketilvekst på 6 %, mot 10 % for kommunen som helhet.
Vivestad kirke er en trekirke fra 1914. Til kirken hører altertavle, prekestol og døpefont fra 1600-tallet.
Dialekta som prates i Vivestad kalles vivestadmål. Det er et vestfoldsk bygdemål med påvirkning fra de telemarkske bygdemålene.
Anders Dass
Anders Dass (født 25. juli 1675 på Alstahaug, død 1736) var en norsk prest.
Han var yngste sønn av dikterpresten Petter Dass (1647–1707), og den eneste av sønnene som vokste opp. Tretten år gammel reiste han med broren Lars/Lauritz (1674–1689) til Bergen for å gå skole, fra 1688 til 1691. I denne tiden døde broren. Fra seksten års alder studerte Anders alene i København 1691–1693. Han var heime et par år 1695–1697 før han reiser til Tyskland, Nederland og England, der han også tilbrakte tid ved Oxford University og Cambridge University. Etter utdanningen titulerte han seg som magister. Han virket deretter som lærer ved Trondheim katedralskole. Anders Dass fikk i 1703 ekspektanse på prestekallet efter sin far som var syk med nyrestein.
Anders returnerte til heimstaden for å bli kallskapellan og ble innsatt i 1704. Fire dager etter ble han gift med Rebecha Lorentzdatter Angell (1681–1735) som var datter av den styrtrike kjøpmann i Trondheim, Lorentz Mortensen Angell (død 1697), og ble dermed eier av det enorme Tjøttagodset som svigerfaren hadde tilegnet seg i 1675. Rebecha hadde etter arveskiftet i 1703 fått 1/5 av arven. Resten gikk til brødrene Albert, Lorentz, Hans og Peter. Anders kjøpte i tur og orden flere femtedeler av svogrene sine, først i 1705 fra svogeren Hans Angell, en rekke gårder i Vefsn, Rana, Tjøtta og Alstahaug til en pris av 4,900 riksdaler. Fra Peter Angell kjøpte han i 1706 ytterligere gårder, og en del skogeiendommer langs Vefsna og i Dunderlandsdalen.
Han ble etterhvert forfremmet fra kapellan til sogneprest i Alstahaug. Fra 1715 medførte embetet også at han var forvalter av Nordlandske kirke- og skolefond. Han holdt også preste/kapellanskole på gården, den såkalte «skrothaugen». Anders og Rebecha fikk ti barn. Albert Dass ble byfogd i Bergen. Jacob Dass ble lagmann i Nordland. Petter Dass arvet jordegodset. Abelone giftet seg med presten Sommer (som overtok efter Anders' død i 1736).
Dass døde som en velhavende mann i 1736 og etterlot seg en 28–30 hus og ei boksamling på 1,002 bind og 37,328 riksdaler. Han ble lagt under sakristiet i kirka si, sammen med faren og etterkommerne, og gjeldet delt i tre: Alstahaug, Hemnes og Nesna. Hans svigersønn, lappemisjonær i Rana, Morten Hansen Sommer (1704–1756), overtok prestegården. Han var også opprinnelig fra Trondheim og hadde ektet Abel Margrethe Dass (1710–1791). Etter hans bortgang i 1765 var det slutt med Dass på Alstahaug.
Landsmeer
Landsmeer er en kommune i Nederland i provinsen Noord-Holland.
Bethany Mota
Bethany Mota (født 7. november 1995) er en amerikansk videoblogger på YouTube fra California i USA. Hun ble kjent gjennom YouTube-kanalen sin, Macbarbie07, som hun opprettet i 2009. På kanalen la hun ut såkalte haulvideoer og sminkevideoer, og alt annet innenfor mote og skjønnhet. Hun ble fort en internettsensasjon, og hun begynte å lage DIY-videoer (gjør-det-selv-videoer) som falt i smak hos seerne. I dag har hun over ti millioner abonnenter på YouTube.
I 2014 kom hun også på fjerdeplass i den amerikanske TV-konkurransen Dancing with the Stars, som tilsvarer Skal vi danse? i Norge. Den dårligste poengsummen Mota fikk i konkurransen var 64/100 poeng - den høyeste var 100/100 poeng.
Singelen hennes, Need You Right Now, ble utgitt i oktober 2014 og kom på 30.-plass på Billboard-listen. Den 7. april 2015 gjestet Mota det populære talkshowet The Ellen DeGeneres Show. I 2017 ga Mota ut en bok: Make Your Mind Up.
Ordnance QF 3.7-in CS mortar
Ordnance QF 3.7-in CS mortar var en britisk haubitser til bruk i versjoner av stridsvogner beregnet til nærstøtte ( CS er forkortelse for Close Support ). Den ble tatt i bruk i 1930, og så bare begrenset bruk under den andre verdenskrig.
Boksing under Middelhavslekene 1963
Boksing under Middelhavslekene 1963. Boksing var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som boksing var med på programmet under Middelhavslekene. Det ble konkurrert i ti vektklasser i boksing, kun for menn. Alle tapende semifinalister fikk bronsemedaljer. Italia ble beste nasjon med åtte gullmedaljer foran Egypt med to.
Manonga
Manonga, også kjent som Manyonga, er en elv i det sentralvestlige Tanzania. Den renner i østlig retning gjennom regionene Shinyanga, Tabora og Singida, og munner ut i Kitangirisjøen. I tørketiden, som varer fra juni til november, er Manonga helt tørrlagt.
San Juan County (Washington)
San Juan County er et fylke i den amerikanske delstaten Washington. Det ligger nordvest i staten og det grenser mot Whatcom County i nordøst, Skagit County i øst, Island County i sørøst, Jefferson County i sør og mot Clallam County i sørvest.
San Juan Countys totale areal er 1 609 km² hvorav 1 156 km² er vann. I 2000 hadde fylket 14 077 innbyggere og administrasjonssenteret ligger i byen Friday Harbor som også er fylkets største by. Fylket ble grunnlagt i 1873 og har fått sitt navn etter øya San Juan Islands.
Marogala
Marogala er en elv sørvest i Tanzania. Den renner gjennom regionen Mbeya.
Turkvizyon-2013 (Kirgisistan)
Turkvizyon-2013 var en sang- og musikkonkurranse arrangert med det formål å velge Kirgisistans representant til den første Tyrkvisjonens sangkonkurranse som ble avhold i desember samme år i Eskişehir i Tyrkia. Utvelgingsprosessen ble utført gjennom en forhåndsaudition hvorpå 17 deltakere gikk videre til en delfinale. De 11 artistene som oppnådde best resultat i delfinalen gikk deretter videre til finalen, som ble direktesendt på KTRK, KTRK Muzika og Piramida TV.
Bakgrunn
Den 19. oktober 2013 ble det offentliggjort at Kirgisistan skulle delta i Tyrkvisjonens sangkonkurranse, som ble arrangert for første gang dette året. Utvelgelsesprosessen for å finne landets representant startet 23. oktober med en auditionrunde avholdt på Kirgisistan-Tyrkia-universitetet Manas i Bisjkek, hvor over 200 artister deltok. 17 artister ble valgt ut til å konkurrere i en delfinale avholdt 9. november, hvor en jury valgte ut elleve finalister.
Finalen ble avholdt 16. november, med Sanşar Mikijev og Dariya Santaşeva som programledere. Resultatene i finalen ble avgjort av en kombinasjon av SMS-stemmer og en jury. SMS-avstemningen ble utført fra 12. november frem til siste deltaker hadde opptrådt, og jurypanelet som besto av fem medlemmer kunne avgi mellom ett og ti poeng til hver låt.
Vinneren av konkurransen ble bandet Çoro som fremførte melodien «Tooluk kız», med tekst skrevet av Asanbek Imanbaev og musikk av Kubanyçbek Osmonov. Det ble senere gjort et internt valg av sangen «Kaygırba», som ble fremført i den internasjonale konkurransen.
Nordavind (album)
Nordavind er et studioalbum av det norske folk metal-bandet Storm fra 1995.
Albumet inneholdt metal-versjoner av kjente norske folkemusikksanger, også med egne tekster. Etter albumets utgivelse sa Kari Rueslåtten til det norske musikkmagasinet Puls, at hun på forhånd hadde spurt om det var noen ekstreme tekster til sangene, og at hun følte seg forrådt av gruppens øvrige medlemmer, da sangen «Oppi fjellet» inneholdt nettopp det.
Tetraleberis
Tetraleberis er en slekt i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Denne familien har 23 slekter og 70 arter. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cylindroleberididae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Rally Hamarøy
Rally Hamarøy, også omtalt som «Hamarøy Grand Prix», var en uhøytidelig betegnelse på råkjøringen mellom de to fergestedene Bonåsjøen og Bognes på europavei 6 i Nordland.
Bakgrunn
Veiforbindelsen mellom Fauske og Narvik ble åpnet i 1941, og hadde da fem fergestrekninger. Veien omfattet blant annet fergeforbindelsen Røsvik – Bonåsjøen i Sørfold kommune, vei fra Bonåsjøen gjennom en del av Hamarøy kommune til Korsnes i Tysfjord, og ferge mellom Korsnes og Skarberget. Fergestedet på vestsiden av Tysfjorden ble flyttet fra Korsnes til Bognes i 1942. Fergeforbindelsen mellom Bognes og Lødingen startet opp i 1950 og fikk helårsdrift i 1960, og ble den naturlige forbindelsen mot Harstad og Vesterålen.
Koggenland
Koggenland er en kommune i Nederland i provinsen Noord-Holland.
Rally Hamarøy
Bakgrunn
Langs østsiden av fjorden Sørfolda sto veien ferdig i 1966, og Sommerset erstattet da Røsvik som fergested på stamveien nordover, slik at fergestrekningen ble forkortet. Etter at Skjombrua ved Narvik åpnet i 1972, var antallet fergestrekninger på E6 i Nordland redusert til to: Sommerset – Bonåsjøen og Bognes – Skarberget.
Råkjøring
Økende trafikk, særlig om sommeren, og ferger med begrenset kapasitet førte med årene til lengre fergekøer. Dette gjorde at mange kjørte i overkant fort på den ca. 105 kilometer lange strekningen mellom Bonåsjøen og Bognes, på en vei med ikke altfor god standard. Det ble et «rally», et kappløp for å komme lengst mulig fram i neste fergekø, for å være sikker på å komme med ferga. Råkjøringen førte i sin tur til ulykker.
Fergestrekningen Sommerset – Bonåsjøen ble borte da ny E6 mellom Sommerset og Mørsvikbotn i Sørfold ble åpnet i 1986. I kombinasjon med at veien videre nordover ble opprustet, samt større og bedre fergemateriell for Bognes – Skarberget og Bognes – Lødingen, gjorde det at problemet med råkjøring mellom Sørfold og Bognes ble redusert. Likevel er uttrykket blitt brukt av og til også i senere år for å beskrive mindre pen kjøring på strekningen nordover til Bognes fergested. Uttrykket ble i 2008 også brukt i argumentasjon mot å redusere kapasiteten på fergeforbindelsen mellom Skutvik i Hamarøy og Svolvær i Lofoten.
Termostat
Termostat er enkelt sagt en temperaturstyrt bryter eller vannkran (temperaturstyrt blandebatteri). Den mest vanlige bruken av termostat er styring av varme- eller kjøleelement (for eksempel i hus, fabrikker, med mer), men også alarmer for å indikere for høy eller for lav temperatur.
Anvendelse i bil
I biler brukes termostater for å regulere kjølevæsken slik at motoren får kjøling. Den lukkes og åpnes når kjølevannet har oppnådd en bestemt temperatur. Dette resulterer i at motoren ikke blir overopphetet. Er termostaten ødelagt vil dette vises ved for høy eller lav temperatur. Hvis bilen har for lav temperatur kan det øke drivstofforbruket.
Manna (band)
Manna er et reggaeband fra Bodø i Nordland. De har gitt ut tre studioalbum, en dub LP og spilt på bl.a. Øyafestivalen, Storåsfestivalen, Trænafestivalen, Karlsøyfestivalen, Bergen Reggae Festival, Parkenfestivalen og Silkeborg Reggae Festival i Danmark.
Historie
Medlemmene er alle rutinerte gamle rockere med bakgrunn fra band som Hjertesvikt A/S, Snowcats, Bøyen Beng, PLX-15 og Drunk, men de fleste starta sin reggaekarriere i Irie Darlings tidlig på 90-tallet. Som Irie Darlings spilte de inn et album og et par 7-tommere på Jamaica, og jobbet med legender som Big Youth, Earl "Chinna" Smith, Ras Michael og medlemmer fra Skatalites, i bl.a. legendariske Tuff Gong Studio. Singelen "Babylon Fall" ble sluppet på nevnte "Chinna"'s label High Times og gikk til og med inn på listene i Jamaica. Etter et par Europaturnéer, og en EP til oppløste Irie Darlings seg på midten av 90-tallet.
Noen år etterpå startet bandet opp igjen som Manna: forskjellen nå var at jamaicansk patois var byttet ut med ramsalt nordnorsk, og at rockeelementene fra Irie Darlings var erstattet med 100% blytung roots rock reggae. Dette er reggae på gamlemåten. I tekstene sine legger Manna ingen fingre i mellom, og synger om Rastafari, udugelige politikere og forbrukssamfunnet babylons fall.
Manna er også kjent for sine samarbeid med Tungtvann, både live og på plate. De bidro musikalsk til låter som "Bodø City" (utgitt som 7") og "Vampyra" (utgitt på Tungtvann sitt tredje studioalbum). Tungtvann returnerer tjenesten på Manna sitt debutalbum "Salma" fra 2006, hvor de bidrar på et knippe låter. Det gjør også bodøværingen Magnus Eliassen.
I 2008 kom vinyl-albumet “Salma i dub” som i tillegg til Bjørn Jervås og Håvard Christensens versjoner består av et knippe framstående norske DJs sine remixer av sine favorittlåter fra førsteskiva. DJer som medvirker er Bjørn Torske, Rune Lindbæk, Kango, Nopia, Jørgen Nordeng og Raggabalder Riddim Rebels.
I 2009 kom studioalbum nummer to som heter "Flamma". Der medvirker bl.a. komponisten og domkantoren Bjørn Andor Drage og Joddski. Albumet ble av gratisavisen Natt & Dag (januar 2010) kåret til å være den tiende beste utgivelsen i 2009.
Manna annonserte lørdag 10. desember 2011 at bandet var oppløst.
Det er pr i dag flere prosjekter som Mannakollektivet jobber med, alt innen reggae/rapsjangeren. i 2015 fortsatte bandet videre som Manna etter at grunnlegger Bjørn Jervås døde av kreft. Albumet III (2015) ble dedisert til han.
Kamaboko
Kamaboko (蒲鉾) er et japansk matprodukt som består av suketōdara (en slags japansk torsk) og/eller andre hvite fisker som kokes til de gelatiniseres.
Når Kamaboko skal spises blir den først nedkjølet, og serveres med forskjellige dipsauser eller skivet og servert som tilbehør i varme supper, nudelretter, med mere.
Naruto (virvel) kalles en type av kamaboko der det røde sjiktet skrur seg innover som på en rullekake.
Kamaboko tilhører en kategori mat som kalles surimi.
Per Karstensen
Per Karstensen (1915–2010) var en norsk lærer og politiker (Ap) fra Mo i Rana. Han var stortingsrepresentant fra Nordland i fire perioder fra 1965 til 1981.
Han var fra 1944 til 1971 lektor og inspektør ved Rana gymnas. Han var skoledirektør i Nordland i to år 1971-1973.
Karstensen var varaordfører i Nord-Rana i periodene 1945–1947 og 1959–1963, og ordfører i Rana kommune 1963–1964 og 1964–1965. Han har hatt flere verv i ulike virksomheter, og har skrevet en rekke lokalhistoriske bøker.
Utmerkelser
Karstensen ble i 1986 tildelt kommandørtegnet av Finlands hvite roses orden. I 1993 ble han tildelt Paul Harris Fellow-medaljen fra Rotary. I 1971 ble han hedret av ANSA med prisen «Vaganten». I 1996 ble Karstensen tildelt Rana kommunes kulturpris.
Den 4. juni 2010 ble det avduket en byste av Per Karstensen nedenfor rådhuset i Mo i Rana. Bysten er laget av billedhogger Marit Wiklund.
Per Fly
Per Fly, egentlig Per Fly Plejdrup, (født 14. januar 1960 i Skive) er en dansk filmregissør.
Han er utdannet fra Den Danske Filmskole i 1993, sammen med bl.a. Thomas Vinterberg og Ole Christian Madsen. Hans debutfilm, Benken, er første del i hans Danmark-trilogi, som beskriver de forskjellige samfunnslag i Danmark. Den ble rost både av anmelderne og mottatt positivt av tilskuerne. Den mottok en rekke priser. Andre del, Arven, om overklassen var enda en suksess. Filmen fikk seks Robertstatuetter blant annet for beste film og beste instruktør. Tredje del, Drapet, om middelklassen avslutter hans trilogi. I både Benken og Drapet spiller Jesper Christensen hovedrollen, og han har en birolle i Arven.
Per Fly har med sine filmer gjenopplivet sosialrealismen i dansk film, som hadde sin storhetstid på 1970-tallet. Privat er han gift med skuespilleren Charlotte Fich.
The Ghost of Twisted Oaks
Handling
Miss Madeline ble elsket av alle slavene ved plantasjen, og var forlovet med Master Billy. Men Justin, hans konkurrent, kjempet om Madeline - og de to mennene arrangerte en duell. Madeline ble drept av en streif-kule. Helt siden den gang har spøkelsen etter Madeline hjemsøkt plantasjen deres. Nå bestemmer voodoo-tilhengerne seg for å ofre Mary. Spøkelset dukker opp for Jack, og fører ham til offer-alteret - hvor han redder Mary. Alle voodoo-tilhengerne blir drevet vekk fra plantasjen, og Madelines ånd kan endelig hvile i fred.
Dendropaemon
Dendropaemon er en slekt av biller som hører til familien skarabider (Scarabaeidae).
Utseende
Middelsstore, høyt hvelvede, noe avlange gjødselbiller. Kroppsformen er smalere enn hos de fleste andre gjødselgravere (Scarabaeinae). På farge er de mørke med mer eller mindre tydelig metallisk glans. Hodet kan ha knøler, men ikke lange horn. Dekkvingene har dype lengdefurer.
Levevis
I alle fall noen av artene er knyttet til bladskjærermaur i slekten Atta.
Utbredelse
Gruppen er utbredt i Mellom- og Sør-Amerika.
Gudmund Grytøyr
Gudmund Grytøyr (født 15. juli 1920 i Sør-Varanger, Finnmark, død 21. juli 2001) var en norsk politiker (Ap). Han ble innvalgt på Stortinget fra Nordland i 1977. Han var vararepresentant i periodene 1958–1961, 1961–1965,  1965–1969,  1969–1973 og  1973–1977.
Lassemobrua
Lassemobrua er en 121 meter lang fagverksbro på fylkesvei 764 i Grong kommune i Trøndelag. Broen ble åpnet i 1961 og går over elva Namsen.
Mkulumuzi
Mkulumuzi er en elv i det nordøstlige Tanzania. Den utgjør en del av nedslagsfeltet til Pangani-elven.
Israel under Vinter-OL 2010
Israel under Vinter-OL 2010. Tre sportsutøvere fra Israel deltok under Vinter-OL 2010 i Vancouver i Britisk Columbia i Canada 12. til 28. februar 2010. De samme tre deltagerne representerte også Israel under Vinter-OL 2006.
Israel deltok i 2010 i vinter-OL for femte gang, og hadde deltagere i kunstløp og alpint.
The Girl of the Golden West
The Girl of the Golden West er en amerikansk stumfilm fra 1915, regissert av Cecil B. DeMille.
Handling
Ramerrez forsøker å gjemme seg i en butikk eid av kjæresten hans, men en sheriff vet hvor han befinner seg. Sheriffen ønsker å spille et kortspill sammen med kjæresten, for å bestemme Ramerrez sin fremtid.